wannaphong/clean_thaiwikipedia huggingface dataset:
# พระครูพิพัฒน์ศีลคุณ (พูน โสวณฺโณ)
พระครูพิพัฒน์ศีลคุณ (หลวงพ่อพูน โสวณฺโณ) อดีตเจ้าอาวาสวัดตาลล้อม และอดีตเจ้าคณะตำบลแสนสุข เกจิดังของตำบลแสนสุข อำเภอเมืองชลบุรี จังหวัดชลบุรี ท่านพระพระเกจิดังของเมืองชลรูปหนึ่งที่ได้รับการนิมนต์ ในจำนวน 108 องค์ทั่วประเทศ ให้ไปร่วมพิธีรพุทธาภิเษกครั้งประวัติศาสตร์ ณ วัดราชบพิธ กรุงเทพฯ เมื่อปี พ.ศ. 2481 
ท่านเป็นพระที่มีความรู้ความสามารถ เป็นพระหมอดู หมอยา และน้ำมนต์ที่ขึ้นชื่อลือชาว่าขลังองค์หนึ่ง ประชาชนทั้งใกล้และไกลต่างแวะเวียนมาให้ท่านช่วยขจัดปัดเป่าประพรมน้ำพระพุทธมนต์โดยตลอด  ท่านเป็นพระปฏิบัติดีปฏิบัติชอบพัฒนาวัดตาลล้อม จนมีความเจริญรุ่งเรือง หลวงพ่อพูนท่านเห็นความสำคัญของการศึกษาจึงได้สร้างโรงเรียนวัดตาลล้อม (พูนราษฎร์อำรุง) ขึ้นเมื่อปี พ.ศ. 2476 เพื่อให้ลูกเหลนมีที่ศึกษาเล่าเรียนหนังสือ

 ประวัติ 
ท่านมีนามว่า " พูน " นามสกุล " อินทรมังคละ " ท่านเป็นบุตรของท่าน ขุนคลังอินทร์ กับนางมงคล  อินทรมังคละ ท่านเกิดที่บ้านท้ายดอน ตำบลเหมือง (บางพระ) อำเภอเมืองชลบุรี  จังหวัดชลบุรี ท่านเกิดเมื่อวันที่ 24 ตุลาคม พ.ศ. 2433 ตรงกับวันศุกร์ ขึ้น 11 เดือน 11 ปีกุนประวัติ หลวงพ่อพูน วัดตาลล้อม อ.เมืองชลบุรี จ.ชลบุรี - ศูนย์ข้อมูลกลางทางวัฒนธรรม

	เมื่ออายุได้ 12 ปี ไปเรียนหนังสือไทย เป็นศิษย์ของพระสุน 2 ปี พระขวัญ 2 ปี โดยเป็นลูกศิษย์ของวัดแจ้งเจริญดอน ตำบลแสนสุข อำเภอเมืองชลบุรี จังหวัดชลบุรี  

หลังจากนั้น ได้ไปอยู่กับหลวงบุรัตถคามบดี ที่บ้านบางพระ จังหวัดชลบุรี และย้ายตามคุณหลวงไปอยู่ที่อำเภอศรีราชา เข้ารับราชการเป็นเสมียนประจำอำเภอศรีราชา อยู่ 1 ปี จากนั้นได้ย้ายมาอยู่บางพระ เป็นเสมียนโรงงานยี่กงษีสุรา อยู่ 1 ปี ครั้นอายุได้ 20 ปีบริบูรณ์ ได้ลาออกจากงาน

 อุปสมบท 
หลวงพ่อพูน ท่านเข้าอุปสมบท ที่พัทธสีมา ณ วัดตาลล้อม เมื่อวันเสาร์ที่ 16 กรกฎาคม พ.ศ. 2453 เวลา 14.00 น. โดยมี
-พระอุปัชฌาย์จั่น วัดเสม็ด ตำบลเสม็ด อำเภอเมืองชลบุรี จังหวัดชลบุรี เป็นพระอุปัชฌาย์
- พระอาจารย์เล็ก วัดแจ้งเจริญดอน ตำบลแสนสุข อำเภอเมืองชลบุรี จังหวัดชลบุรี เป็นพระกรรมวาจาจารย์

ท่านได้รับฉายาทางธรรมว่า  " โสวณฺโณ "

เมื่ออุปสมบทแล้วได้อยู่จำพรรษา ณ วัดตาลล้อม เป็นเวลา 2 พรรษา จากนั้นในเดือนธันวาคม พ.ศ. 2454 ท่านได้ย้ายไปจำพรรษาอยู่ที่วัดราษฎร์ศรัทธา (วัดท้ายดอน) ตำบลแสนสุข อำเภอเมืองชลบุรี จังหวัดชลบุรี ครั้นถึงวันที่ 5 ธันวาคม พ.ศ. 2459 คณะอุบาสกอุบาสิกาวัดตาลล้อม ได้ไปกราบนิมนต์ท่านกลับมาดำรงตำแหน่งเจ้าอาวาสวัดตาลล้อม เพื่อพัฒนาวัดตาลล้อมประวัติ หลวงพ่อพูน วัดตาลล้อม และประวัติวัดตาลล้อม จ.ชลบุรี

 งานปกครอง 
 พ.ศ. 2459 เป็นเจ้าอาวาส วัดตาลล้อม
 พ.ศ. 2482 ได้รับแต่งตั้ง เป็นเจ้าคณะตำบลแสนสุข และพระอุปัชฌาย์

 สมณศักดิ์ 
	 พ.ศ. 2481 ได้รับสมณศักดิ์ เป็นพระครูชั้นประทวน นามว่า " พระครูพูน "
 พ.ศ. 2490 ได้รรับพระราชทานสมณศักดิ์ เป็นพระครูสัญญาบัตรพัดยศ เจ้าคณะตำบล ในพระราชทินนามที่  " พระครูพิพัฒน์ศีลคุณ "

 งานด้านการศึกษา 
 พ.ศ. 2476 หลวงพ่อพูน ท่านได้สร้างอาคารโรงเรียนคอนกรีต 2 ชั้น 1 หลัง ชื่อว่า " โรงเรียนวัดตาลล้อม (พูนราษฎร์อำรุง) "

 มรณภาพ 
	วันศุกร์ที่ 4 เมษายน พ.ศ. 2495 ปีมะโรง พระครูพิพัฒน์ศีลคุณ (หลวงพ่อพูน โสวณฺโณ) เจ้าอาวาสวัดตาลล้อม ท่านได้มรณภาพลงที่กุฏิ ณ วัดตาลล้อม รวมสิริอายุได้ 61 ปี 7 เดือน พรรษาที่ 42
	
ต่อมาปี พ.ศ. 2506 คณะศิษย์ได้ร่วมกันจัดหล่อรูปเหมือนท่านขึ้น เมื่อวันเสาร์ที่ 2 กุมภาพันธ์ พ.ศ. 2506
# มังมหาแห่งแปร
มังมหา (,) เป็นเจ้าเมืองแปรใน ค.ศ. 1422 ถึง 1429 เขาเป็นผู้บัญชาการกองทัพช้างแห่งกองทัพอาณาจักรอังวะ ก่อนได้รับการแต่งตั้งต่อจากพ่อตา มังรายกะยอฉะวาที่ 2 แห่งแปร ให้เป็นเจ้าเมืองแปรพงศาวดารรายงานไม่สอดคล้องกัน (Hmannan Vol. 2 2003: 54) ระบุว่าพระเจ้าฝรั่งมังศรีทรงเปลี่ยนเจ้าเมืองจากมังรายกะยอฉะวาที่ 2 แห่งแปร ไปเป็นมังมหาในช่วงปลายปี 783 ME (มีนาคม ค.ศ. 1422) แต่ภายหลังในส่วนสรุปผู้ปกครองแปร (Hmannan Vol. 2 2003: 215) ระบุว่ามังมหาได้รับการแต่งตั้งในปี 787 ME ถือเป็นอีกกรณีที่ตัวเลขพม่า ၃ (3) และ ၇ (7) ที่มีการคัดลอกผิด ใน ค.ศ. 1429 เขาได้รับการแต่งตั้งให้ดำรงตำแหน่งเจ้าเมืองซะกุ๊โดยพระเจ้าโม่ญี่นตะโด้Hmannan Vol. 2 2003: 69

หมายเหตุ
# ซังเคียวเรเฟอเรนซ์
ซังเคียวเรเฟอเรนซ์  เป็นสตูดิโออัลบั้มชุดที่ 5 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 5 ตุลาคม ค.ศ. 2011

ซิงเกิลที่มีเพลงชื่อ "รี:เมก" ได้นำไปใช้ในโฆษณาของบริษัทเระโกะโชะกุ ซึ่งเป็นบริษัทในเครือเอเว็กซ์กรุป ขณะที่อีกเพลง "โนสแกด์" ได้นำไปใช้ในวิดีโอเกม แบล็กร็อกชูตเตอร์: เดอะเกม ส่วนเพลง "ลอสต์แอนด์ฟาวด์" ได้นำไปประกอบภาพยนตร์ มิโลโครซ์: อะเลิฟสตอรี (Milocrorze: A Love Story)

 รายการเพลง 

หมายเหตุ
 ชื่อของเพลง "C.h.a.o.s.m.y.t.h." มาจากตัวอักษรขึ้นต้นชื่อเพื่อนของพวกเขา
# ซอ-ชเวแคะ
มังรายกะยอฉะวา ซอ-ชเวแคะ (,) พระนามภาษาไตคือ Sao Hswe Kaew (ၸဝ်ႈသႂၺ်ႇၵႅဝ်ႈ) เป็นเจ้าเมืองแปร (เมืองประเทศราชสำคัญของอาณาจักรอังวะ) ระหว่าง ค.ศ. 1417–1422 และระหว่าง ค.ศ. 1442–1446 พระองค์นับเป็นเจ้าเมืองหรืออุปราชแห่งเมืองแปรเพียงพระองค์เดียวที่ดำรงพระยศมากกว่า 1 สมัย

พระชนม์ชีพช่วงต้น
ซอ-ชเวแคะเป็นพระโอรสองค์โตใน Saw Min Pu กับผู้ว่าราชการ Thinkhaya of PaganHmannan Vol. 2 2003: 73 พระองค์สืบเชื้อสายจากเชื้อพระวงศ์พุกามทั้งสองฝั่ง พระองค์มีพระกนิษฐาสองพระองค์ คือ พระนางโซ่มี่นวิมะละเดวีแห่งหงสาวดีกับพระนางอตุลสิริมหาราชเทวีแห่งอังวะ และพระอนุชาสองพระองค์ คือ ผู้บัญชาการ Uzana แห่งกองทหารม้าภาคใต้ และผู้ว่าราชการ Thinkhaya แห่ง Sagu.Hmannan Vol. 2 2003: 74, 82–83

พงศาวลี
ตารางข้างล่างคือพงศาวลีตามที่ปรากฏในพงศาวดารมหาราชวงศ์ ฉบับหอแก้ว โดยอิงจากคำจารึกร่วมสมัยที่พระนางอตุลสิริมหาราชเทวีแห่งอังวะทรงให้เขียนHmannan Vol. 2 2003: 82–83 พระองค์เป็นลูกพี่ลูกน้องของพระเจ้าฝรั่งมังฆ้องแห่งอังวะHmannan (Hmannan Vol. 2 2003: 82) says his father was the youngest paternal uncle of King Minkhaung I. But Thinkhaya could not have been a full paternal uncle since Minkhaung's father Swa Saw Ke did not have any full younger brothers. It means Thinkhaya was born to a junior wife of Min Shin Saw of Thayet.

หมายเหตุ
# สงครามพันธุ์ขย้ำ
สงครามพันธุ์ขย้ำ (อังกฤษ: Wolves) เป็นภาพยนตร์แคนาดาในปี ค.ศ. 2014 กำกับโดย เดวิด เฮย์เตอร์ นำแสดงโดย ลูคัส ทิล, เจสัน โมโมอา, เมอร์ริตต์ แพตเตอร์สัน, จอห์น ไพเพอร์-เฟอร์กูสัน, สตีเฟน แม็คแฮ็ตตี้, เคทลิน ลีบ, เจนนิเฟอร์ เฮล

เนื้อเรื่องย่อ
เคย์เดน ริชาร์ด พระเอกของเรื่อง เด็กหนุ่มวัย 18 ที่เพียบพร้อมแทบทุกอย่าง แต่ในค่ำคืนหนึ่งทุกสิ่งทุกอย่างก็ต้องเปล­ี่ยนไป เมื่อเขาฟื้นขึ้นมาพบว่าพ่อแม่ของตัวเองถู­กฆาตกรรม และพบว่าตัวเองสามารถเปลี่ยนร่างเป็นหมาป่า เขาจึงทิ้งทุกสิ่งทุกอย่างเอาไว้เบื้องหลัง เพื่อค้นหาว่าเกิดอะไรขึ้นกับเขาและพ่อแม่ เบาแสะก็ได้นำเขามายังเมือง ลูไพน์ ริช ที่ซึ่ง คอนเนอร์ มนุษย์หมาป่าสุดโหด และเป็นผู้นำพวกเลือดบริสุทธิ์ กำลังทำสงครามกับ จอห์น โทลเลอร์แมน ผู้นำของพวกเลือดผสม ที่สาบานว่าจะปกป้องกับทุกคนจากมนุษย์หมาป­่า

ไม่นานหลังจากอาศัยอยู่ในเมืองนี้ เคย์เดน ก็ตกหลุมรักกับ แองเจลิน่า หญิงสาวปริศนาในเมือง ที่บอกกับเขาว่า สงครามที่จะต้องเกิดขึ้นโดยไม่สามารถหลีกเ­ลี่ยงได้... เมื่ออดีตของครอบครัว เคย์เดน ถูกเปิดเผยขึ้นมา ตัวตนและชะตาชีวิตของเขาก็ชัดเจนมากขึ้น เช่นเดียวกับพลังในตัวเขาที่จะช่วยหยุดยั้­งทุกสิ่งทุกอย่างที่กำลังจะเกิดขึ้นในเมือ­งแห่งนี้

นักแสดงนำ
 ลูคัส ทิล รับบท เคย์เดน ริชาร์ด
 เจสัน โมโมอา รับบท คอนนอร์ สลัจห์เนอร์
 เมอร์ริตต์ แพตเตอร์สัน รับบท แองเจลลิน่า "แองเจล" ทิมมินส์
 จอห์น ไพเพอร์-เฟอร์กูสัน รับบท หมาป่า
 สตีเฟน แม็คแฮ็ตตี้ รับบท จอห์น โทลเลอร์แมน
 เคทลิน ลีบ รับบท ลิซ่า สเตวาร์ท
 เจนนิเฟอร์ เฮล รับบท เจไนซ์ ริชาร์ด
 อดัม บัทเชอร์ รับบท เดค
 มิเรียม แมคโดนัลด์ รับบท ฮาเลย์
 เมลานี่ สโกรฟาโน รับบท เกล ทิมมินส์
 อดัม แม็กโดนัลด์ รับบท มาร์ตี้
 อัลเลน เม้าส์ซี่ รับบท โดบี้
 ทอมมี กันน์ รับบท ร็อบบี้
# ไต่ระห่ำนรก
ไต่ระห่ำนรก (อังกฤษ: Cliffhanger) เป็นภาพยนตร์อเมริกันในปี ค.ศ. 1993 กำกับโดย เรนนี ฮาร์ลิน นำแสดงโดย ซิลเวสเตอร์ สตอลโลน, จอห์น ลิธโกว์, ไมเคิล รูกเกอร์, จานีน เทอร์เนอร์, เร็กซ์ ลินน์, พอล วินฟิลด์ และราล์ฟ เวต

เนื้อเรื่องย่อ

หลังจากการสูญเสียเพื่อนพ้องของเขาในช่วงฤดูใบไม้ตกที่น่าเวทนา 4,000 ฟุตสมัยก่อน กาเบ วอล์คเกอร์ แล้วก็หุ้นส่วนของเขา ฮาล ทัคเกอร์ ได้รับการเรียกให้กลับไปที่จุดสุดยอดเดียวกันเพื่อช่วยเหลือกรุ๊ปนักไต่เขาที่ถูกขังเพียงแต่เพื่อจะทำความเข้าใจว่านักปีนป่ายเขากำลังลักขโมยจี๋ กำลังมองหากล่องที่เต็มไปด้วยเงิน

นักแสดง
 ซิลเวสเตอร์ สตอลโลน รับบท เกเบรียล "เกบ" วอล์คเกอร์
 จอห์น ลิธโกว์ รับบท อีริค ควาเลน
 ไมเคิล รูกเกอร์ รับบท ฮาล ทักเกอร์
 จานีน เทอร์เนอร์ รับบท เจซซี่ ดิคฮาน
 เร็กซ์ ลินน์ รับบท ริชาร์ด ทราเวอร์ส
 แคโรไลน์ กูดดอลล์ รับบท คริสเตลล์
 ลีออน โรบินสัน รับบท คีเนตเต้
 เคร็ก แฟร์บราส รับบท เดลมาร์
 เกร็กกอรี่ สก็อตต์ คัมมินส์ รับบท ไรอัน
 เดนิส ฟอเรสต์ รับบท เฮลดอน
 มิเชลล์ จอยเนอร์ รับบท ซาร่าห์
 พอล วินฟิลด์ รับบท ปีเตอร์ ไรท์
 ราล์ฟ เวต รับบท แฟรงค์
 แม็กซ์ เพอร์ลิช รับบท อีวาน
 เทรย์ บราวเนลล์ รับบท แบรตต์
 วิโต้ รูจินิส รับบท มาเธสัน
 จอห์น วิลเลียม ฟินน์ รับบท หัวหน้าไมเคิล
 บรูซ แมคกิล รับบท หัวหน้ากรมธนารักษ์
 เจฟฟ์ มักคาร์ที รับบท นักเดินเรือ
# พระนางธัมมเทวีแห่งอังวะ
พระนางธัมมเทวีแห่งอังวะ (, ; ประสูติ Medaw Chit Pwa ) เป็นพระอัครมเหสีของพระเจ้าชเวน่านจ่อชีน แห่งอังวะ พระนางอภิเษกกับพระเจ้าชเวน่านจ่อชีน เมื่อเดือนมีนาคม ค.ศ. 1502Maha Yazawin Vol. 2 2006: 102 นอกจากนี้พระนางยังเป็นพระปัยยิกา (ทวด) ของนะฉิ่นเหน่าง์แห่งตองอู (ครองราชย์ ค.ศ. 1609–10)
# กีฬาสเกเลตันในโอลิมปิกฤดูหนาว 2018
กีฬาสเกเลตันในโอลิมปิกฤดูหนาว 2018 เป็นการแข่งขันกีฬาสเกเลตันที่จัดขึ้นในเมืองพย็องชัง, ประเทศเกาหลีใต้ แข่งขันระหว่างวันที่ 15–17 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสไลดิงอัลเพนเซีย

ซึ่งการแข่งขันกีฬาสเกเลตันครั้งนี้มีการแข่งขันทั้งหมด 2 รายการ คือ ชาย 1 รายการ และหญิง 1 รายการ โดยทั้ง 5 รายการจะมีนักกีฬาทั้งหมด 50 คน จาก 24 ประเทศ

 ตารางการแข่งขัน 
ตารางข้างล่างนี้เป็นตารางการแข่งขันทั้งหมด 2 รายการ

เวลาจะยึดตามเวลามาตรฐานเกาหลี (UTC+9).
 วัน  เวลา  รายการ 15 กุมภาพันธ์ 10:00  บุคคลชาย16 กุมภาพันธ์ 09:30 บุคคลชาย
|-
|20:20 || บุคคลหญิง
|-
| 17 กุมภาพันธ์ ||20:20 || style="background:lemonchiffon"| บุคคลหญิง

 รอบคัดเลือก 
สรุปผลการคัดเลือก

 ประเทศ ชาย หญิง รวม   1  1   2
|-
| align="left" |  || 1 || 1 ||  2   0  1   1
|-
| align="left" |  || 3 || 3 ||  6   1  0   1
|-
| align="left" |  || 3 || 3 ||  6   1  0   1
|-
| align="left" |  || 2 || 2 ||  4   1  0   1
|-
| align="left" |  || 1 || 0 ||  1   1  0   1
|-
| align="left" |  || 2 || 1 ||  3รวม: 24 ประเทศ 30 20 50

 ประเทศ ชาย หญิง รวม   2  1   3
|-
| align="left" |  || 0 || 1 ||  1   1  0   1
|-
| align="left" |  || 0 || 1 ||  1   1  0   1
|-
| align="left" |  || 2 || 0 ||  2   1  1   2
|-
| align="left" |  || 2 || 1 ||  3   0  1   1
|-
| align="left" |  || 1 || 0 ||  1   2  2   '''4รวม: 24 ประเทศ 30 20 50

ประเทศที่เข้าร่วม
มีนักกีฬาทั้งหมด 50 คนจาก 24 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)Number of Entries by NOC  pyeongchang2018.com 
คณะกรรมการโอลิมปิกแห่งชาติที่เข้าร่วมการแข่งขัน 
 
 
 
 
 
 
 
 
 
 
 
 
 
 
 
 
 
 
 
 
 
 
 เข้าร่วมในปี 2014 แต่ไม่ได้เข้าร่วมปี 2018เข้าร่วมในปี 2018 แต่ไม่ได้เข้าร่วมปี 2014 
 
  
 
 
 
 
 
 
 
 
 
<span style="font-size:95%"> ประเทศที่เข้าร่วมครั้งแรก

สรุปเหรียญรางวัล
ตารางเหรียญรางวัล
 1    1  0  2  3 2    1  0  0  13    0  1  0  1   0  1  0  1รวม  2  2  2  6

 ประเภทชาย 
บุคคล3.20.553.22.183.22.20

 ประเภทหญิง 
บุคคล3:27.283:27.733:27.90
# โดดเดี่ยวผู้น่ารัก 2
โดดเดี่ยวผู้น่ารัก 2 ตอน หลงในนิวยอร์ค หรือ โดดเดี่ยวผู้น่ารัก 2  เป็นภาพยนตร์อเมริกันแนวคริสมาสต์ ตลก ที่ออกฉายในปี ค.ศ. 1992 กำกับโดย คริส โคลัมบัส เขียนบทโดย จอห์น ฮิวจ์ส เป็นภาคต่อจากโดดเดี่ยวผู้น่ารัก (1990) นำแสดงโดย แม็กเคาเลย์ คัลกิน โจ เพสซิ ดาเนียล สเติร์น จอห์น เฮิร์ด ทิม เคอร์รี เบรนดา ฟริกเกอร์ และ แคทเธอรีน โอฮารา และจัดจำหน่ายโดย ทเวนตีท์เซนจูรีสตูดิโอส์

เนื้อเรื่องย่อ
ความสับสนวุ่นวายของครอบครัว แม็คคาลิสเตอร์ ได้เริ่มขึ้นอีกครั้ง เมื่อทุกคนจะต้องเตรียมตัวเดินทางไปพักผ่อนช่วงคริสต์มาสที่ฟลอริด้าด้วย ความรีบร้อนทำให้เควินพลัดหลงกับครอบครัว แต่ก็สามารถเดินทางไปถึงที่หมาย แต่ไม่มีครอบครัวของเขาอยู่ด้วย และก็ไม่ใช่เมืองที่เขากำลังจะไป ใช่แล้วมันคือนิวยอร์ค การผจญภัยได้เริ่มต้นอีกครั้งด้วยเหตุบังเอิญ เมื่อแฮร์รี่่และเมิร์ฟคู่โจรแสบมาปรากฏตัวที่เมืองนิวยอร์ค หลังจากหลบออกมาจากคุก และแล้วทั้้งสามก็ได้อวดชั้นเชิงและฝีมือกันอีกครั้ง ในบ้านร้างที่มีกับดัก ของเควินรออยู่มากมายลองดูซิว่าคราวนี้ เควินจะรอดจากเงื้อมมือของ 2 โจรได้อย่างไร

นักแสดง
นักแสดงหลัก
 แม็กเคาเลย์ คัลกิน รับบท เควิน แม็คคาลิสเตอร์
 โจ เพสซิ รับบท แฮร์รี่ ไลม์
 ดาเนียล สเติร์น รับบท มาร์ฟ มาร์เชนท์ส

ครอบครัว แม็คคาลิสเตอร์
 แคทเธอรีน โอฮารา รับบท เคท แม็คคาลิสเตอร์
 จอห์น เฮิร์ด รับบท ปีเตอร์ แม็คคาลิสเตอร์
 เดวิน ราเทรย์ รับบท บุซซ์ แม็คคาลิสเตอร์
 คีแรน คัลกิ้น รับบท ฟูลเลอร์ แม็คคาลิสเตอร์
 เจอรี่ย์ แบมแมน รับบท แฟรงค์ แม็คคาลิสเตอร์
 ฮิลลารี วูล์ฟ รับบท เมแกน แม็คคาลิสเตอร์
 มอรีน เอลิซาเบธ เชย์ รับบท ลินนี่ แม็คคาลิสเตอร์
 ไมค์ มารอนนา รับบท เจฟฟ์ แม็คคาลิสเตอร์
 เทอร์รี่ สเนลล์ รับบท เลสลี่แม็คคาลิสเตอร์
 เจดิ้เดีย โคเฮน รับบท ร็อด แม็คคาลิสเตอร์
 เซนต้า โมเซส รับบท เทรซีย์ แม็คคาลิสเตอร์
 ไดอาน่า คอมพีนู รับบท ซอนดร้า แม็คคาลิสเตอร์
 แอนนา สล็อตกี รับบท บรูค แม็คคาลิสเตอร์

ตัวละครอื่น
 เบรนดา ฟริกเกอร์ รับบท สาวที่พิกกอน
 ทิม เคอร์รี รับบท มิสเตอร์เฮคเตอร์ เดอะคอนเคียจ
 เอ็ดดี้ แบร็คเกน รับบท มิสเตอร์ อี.เอฟ. ดันแคน
 ร็อบ ชไนเดอร์ รับบท เครดิค เดอะเบลล์ฮอป
 ดานา ไอเวย์ รับบท เฮสเตอร์ สโตน
 ราล์ฟ ฟูดี้ รับบท จอห์นนี
 ริป เทย์เลอร์, เจย์ พี. มอร์แกน, และ จิมมี่ วอล์กเกอร์
 อัลลี ชีดี้ รับบท หัวหน้าคนขายตั๋วที่นิวยอร์ค
 คริส โคลัมบัส 
 ดอนัลด์ ทรัมป์ รับบท ประธานาธิบดีดอนัลด์ ทรัมป์
 แคลร์ โฮัค รับบท ซูซี่
 ลีห์ ซิมเมอร์แมน รับบท นางแบบแฟชั่น
# ยึดเมืองแหวกมิติ
ยึดเมืองแหวกมิติ  เป็นภาพยนตร์ฮ่องกงที่ออกฉายในปี ค.ศ. 2010 นำแสดงโดย กัว ฟู่เฉิง, ซู ฉี, คอลลิน โจว, จาง จิ้งชู, แจ็คกี้ วู กำกับโดย เฉิน มู่เซิ่ง

เนื้อเรื่องย่อ
เรื่องราวของเมืองที่เต็มไปด้วยผู้คนที่มีความแตกต่างกันอย่างชัดเจนในด้านมืดและด้านสว่าง 2 มนุษย์ทรงพลังที่เผอิญไปรับสารพิษเข้าร่างกาย โดยคนหนึ่งทำหน้าที่มนุษย์จอมพลังฝ่ายธรรมะ ในขณะที่อีกคนหนึ่งคือฝ่ายอธรรมที่ต้องการทำลายล้างเมืองทั้งเมือง การรับมือมนุษย์จอมพลังฝ่ายอธรรมว่ายากแล้ว ยังต้องคอยหลบหลีกทีมเฉพาะกิจที่ตั้งขึ้น เพื่อล่ากลุ่มมนุษย์จอมพลังอีกต่างหาก แล้วชะตากรรมครั้งนี้ของทั้งคู่จะเป็นอย่างไรต้องรอพิสูจน์กัน

นักแสดง
 กัว ฟู่เฉิง รับบท สุริยัน (มนุษย์จอมพลังฝ่ายธรรมะ)
 ซู ฉี รับบท แอนเจล 
 คอลลิน โจว รับบท จาง ต้าจู่ (มนุษย์จอมพลังฝ่ายอธรรม)
 จาง จิ้งชู รับบท ซู่หัว
 แจ็คกี้ วู รับบท ซัน หาว
# นัททิงบัตทีฟส์
นัททิงบัตทีฟส์  เป็นวงออลเทอร์นาทิฟร็อกสัญชาติอังกฤษ ก่อตั้งวงในปี ค.ศ. 2012 ที่เซาท์เอ็น-ออน-ซี เอสเซกซ์ วงประกอบด้วยสมาชิกคือ นักร้องนำและมือกีตาร์ คอเนอร์ เมสัน, มือกีตาร์ โจ แลงริดจ์-บราวน์, มือกีตาร์และมือคีย์บอร์ด ดอมินิก เครก, มือเบส ฟิลิป เบรก และมือกลอง เจมส์ ไพรซ์ ในปี ค.ศ. 2014 พวกเขาได้เซ็นสัญญากับค่ายอาร์ซีเอเรเคิดส์  แนวเพลงของวงมักเปรียบเทียบกับวงอย่าง ฟาลส์, เดอะเนเบอร์ฮูด และซีวิลทไวไลต์
# กระสุนเดนตาย
กระสุนเดนตาย (อังกฤษ: Bullet to the Head) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2012 กำกับโดย วอลเตอร์ ฮิล นำแสดงโดย ซิลเวสเตอร์ สตอลโลน, ซุง กัง, ซาราห์ ชาฮิ, แอดิวาเล แอคินูเย-อากบาเจ, คริสเตียน สเลเทอร์, เจสัน โมโมอา

เนื้อเรื่องย่อ
เจมส์ โบโนโม นักฆ่ามือเก๋าจากนิวออร์ลีนส์อดีตทหารเรือ ที่ต้องเข้ามาร่วมมือกับ เทย์เลอร์ คว็อน เจ้าหน้าที่ตำรวจจากวอชิงตัน ดี.ซี. หลังจากที่คู่หูของพวกเขาถูกสังหารด้วยนํ้ามือของ คีแกน อาชญากรอดีตทหารรับจ้างสุดเหี้ยมโหดและแก๊งของเขา ทำให้การล้างแค้นและการล่าระหํ่าเมืองเริ่มต้นขึ้น

นักแสดงนำ
 ซิลเวสเตอร์ สตอลโลน รับบท เจมส์ "จิมมี โบโบ" โบโนโม
 ซุง กัง รับบท นักสืบเทย์เลอร์ คว็อน
 ซาราห์ ชาฮิ รับบท ลิซา โบโนโม
 แอดิวาเล แอคินูเย-อากบาเจ รับบท รอเบิร์ต นโคโม มอเรล
 คริสเตียน สเลเทอร์ รับบท มาร์คัส บาพทิสเต
 เจสัน โมโมอา รับบท คีแกน
 จอน เซดา รับบท หลุยส์ แบลนชาร์ต
 โฮลท์ แมคคัลลานี รับบท แฮงก์ กรีลีย์
 ไบรอัน ฟาน โฮลต์ รับบท รอนนี เอิร์ล
 เวโรนิกา โรซาติ รับบท ลอลา
 เดน โรเดส รับบท ลิวเตเมนท์ เลเบอร์ตรอน
 มาร์คัส ไลอาล บราวน์ รับบท นักสืบโทว์เน
 ดักลาส เอ็ม. กริฟฟิน รับบท เบบี แจ๊ก
# วาเรซี
วาเรซี (, ละติน Baretium, archaic , Varés ใน วาเรซีโน) เป็นนครและเทศบาลทางทิศเหนือ-ตะวันตกในแคว้นลอมบาร์เดีย ทางตอนเหนือของประเทศอิตาลี อยู่ห่างจากมิลานทางเหนือ 55 กม. วาเรซีเป็นเมืองหลวงของจังหวัดวาเรซี เมืองมีผลิตสินค้าเครื่องหนัง ถุงเท้า รองเท้า สิ่งทอ
# วัสลุย
วัสลุย  เป็นนครในประเทศโรมาเนีย เป็นเมืองประวัติศาสตร์ในมอลดาเวีย เมืองมีคนตั้งถิ่นฐานตั้งแต่ยุคหินใหม่ ได้พัฒนาเป็นเมืองตั้งแต่ศตวรรษที่ 14 เมืองถูกเผาราบเป็นหน้ากลอง ในปี ค.ศ. 1439 และ 1440 เมื่อชาวตาตาร์เข้ารุุกรานมอลดาเวีย ความสำคัญสูงสุดของเมืองวัสลุยเกิดขึ้นในศตวรรษที่ 15 เมื่อได้รับเป็นเมืองหลวงที่ 2 ของมอลดาเวีย ในรัชสมัยพระเจ้าสตีเฟนที่ 3 แห่งมอลดาเวีย (ปกครอง 1457-1504) 

จากการสำรวจสำมะโนประชากรปี 2011 เมืองมีประชากร 55,407 คน เป็นเมืองใหญ่เป็นอันดับ 40 ของโรมาเนีย
# ฟุจิวะระ โนะ โมะโระซะเนะ
ฟุจิวะระ โนะ โมะโระซะเนะ (, 1042 – 14 มีนาคม 1101) ผู้สำเร็จราชการของญี่ปุ่นและผู้นำ ตระกูลฟุจิวะระ ระหว่างปลาย ยุคเฮอัง เขาเป็นที่รู้จักในชื่อ เคียวโงกุ โดะโนะ หรือ โกะ-อุจิ โดะโนะ เขาดำรงตำแหน่ง เซ็สโซและคัมปะกุ เป็นเวลา 20 ปีโดยดำรงตำแหน่ง เซ็สโซ จาก ค.ศ. 1075 ถึง 1086 ระหว่างรัชสมัย จักรพรรดิชิระกะวะ และจาก ค.ศ. 1094 ถึง 1099 ระหว่างรัชสมัยของ จักรพรรดิโฮะริกะวะ และ คัมปะกุ จาก ค.ศ. 1086 ถึง 1094 ระหว่างรัชสมัยของ จักรพรรดิโฮะริกะวะ

เขาเป็นบุตรชายของ ฟุจิวะระ โนะ โยะริมิชิ และ ฟุจิวะระ โนะ กิชิ (ชื่อจริงของเธอไม่มีใครทราบจนทุกวันนี้) ธิดาของ ฟุจิวะระ โนะ ทะเนะนะริ เป็นหลานปู่ของ ฟุจิวะระ โนะ มิชินะงะ
# ดวงตาสัพพัญญู
thumb|200px|ตาสอดส่องพบได้อยู่ด้านหลังของมหาลัญจกรสหรัฐ ในภาพนี้ปรากฏในธนบัตร 1 ดอลลาร์สหรัฐ

ดวงตาสัพพัญญู หรือ พระเนตรแห่งพระญาณสอดส่อง  หรือ พระเนตรรู้แจ้งของพระเจ้า  เป็นสัญลักษณ์รูปตามีรังสีแสงหรือรัศมี (glory) รายล้อมและปกติมีรูปสามเหลี่ยมครอบอีกทีหนึ่ง สัญลักษณ์นี้เป็นตัวแทนของพระเนตรของพระเป็นเจ้าที่สอดส่องมนุษยชาติ (หรือสัพพัญญูแห่งพระเป็นเจ้า)
# ดีสโตน
ดีสโตน  หรือกลุ่มบริษัทดีสโตน เป็นบริษัทผู้ผลิตยางรถยนต์ของคนไทยรายใหญ่ที่สุดในประเทศโดยส่งออกสินค้าไปยังต่างประเทศมากกว่า 120 ประเทศทั่วโลก ประกอบด้วย 5 โรงงานหลักได้แก่ บริษัท ดีสโตน จำกัด, บริษัท ดีรับเบอร์ จำกัด, บริษัท ดีสโตน อินเตอร์เนชั่นเนล จำกัด, บริษัทสวิซซ์-วัน คอร์ปอเรชั่น จำกัด และบริษัท สยามทรัค เรเดียล จำกัด โดยโรงงานทั้ง 5 แห่งนั้นตั้งอยู่ที่เทศบาลนครอ้อมน้อย จังหวัดสมุทรสาคร และ อำเภอบางเลน จังหวัดนครปฐม

 ประวัติ 
กลุ่มบริษัทดีสโตนได้ถือกำเนิดขึ้นมาด้วยการมองการณ์ไกลในตลาดอุตสาหกรรมยาง ที่ขณะนั้นมีผู้ประกอบการจากต่างชาติเพียงไม่กี่รายในการผูกขาดตลาดการผลิตยางรถยนต์ในประเทศไทย ดีสโตนจึงได้ถือกำเนิดขึ้นมาด้วยเหตุผลที่ต้องการจะผลิตยางที่มีคุณภาพ ก่อตั้งโดย สุวิทย์ วงศาริยวานิช เมื่อปีพ.ศ. 2520  โดยเริ่มก่อตั้งโรงงานดีสโตน จำกัด เป็นแห่งแรกที่เทศบาลนครอ้อมน้อย โดยผลิตยางผ้าใบรถบรรทุกและยางมอเตอร์ไซด์เป็นหลักhttp://www.deestone.com/WhyDeestone/AboutUs.aspx#.WrMoES5ubIU

ปัจจุบันดีสโตนมีผลิตภัณฑ์มากมายเพื่อตอบโจทย์ความต้องการของตลาดต่างๆ เช่น ยางเรเดียลสำหรับรถยนต์ส่วนบุคคล, ยางเรเดียลรถบรรทุก, ยางมอเตอร์ไซด์และจักรยาน, ยางผ้าใบในรถบรรทุก เป็นต้น

 การตลาด 
ดีสโตนเคยเป็นผู้สนับสนุนทีมฟุตบอลในไทยลีกวันคือทีม นครราชสีมา เอฟซี และทีมจากไทยลีกทูคือทีม นครปฐม ยูไนเต็ด เอฟซี ในฤดูกาล 2016-2017http://www.deestone.com/News-Promotion/News/%E0%B9%81%E0%B8%9A%E0%B8%A3%E0%B8%99%E0%B8%94%E0%B9%8C%E0%B8%A2%E0%B8%B2%E0%B8%87%E0%B8%A3%E0%B8%B0%E0%B8%94%E0%B8%B1%E0%B8%9A%E0%B9%82%E0%B8%A5%E0%B8%81%E0%B8%82%E0%B8%AD%E0%B8%87%E0%B8%84%E0%B8%99%E0%B9%84%E0%B8%97%E0%B8%A2-Deestone-%E0%B8%A5%E0%B8%B8%E0%B8%A2%E0%B9%84%E0%B8%97%E0%B8%A2%E0%B8%A5%E0%B8%B5%E0%B8%81.aspx#.WrMpKC5ubIU และในปีพ.ศ. 2558 ดีสโตนได้เป็นผู้สนับสนุนภาพยนตร์ Fast & Furious 7 และ Fast 8 ในปี พ.ศ. 2560 ตามลำดับhttp://www.deestone.com/News-Promotion/News/Deestone-Promotional-Partner-Of-FastandFurious7.aspx#.WrMkZi5ubIU
# อัคบาร์สอะเรนา
อัคบาร์สอะเรนา  อดีตมีชื่อว่า คาซันอะเรนา  เป็นสนามกีฬาในคาซัน ประเทศรัสเซีย สร้างเสร็จในเดือนกรกฎาคม ค.ศ. 2013 และเป็นสนามเหย้าของสโมสรฟุตบอลรูบินคาซันในรัสเซียนพรีเมียร์ลีก สนามแห่งนี้มีจอภาพ LED ด้านหน้าสนามที่ใหญ่ที่สุดในทวีปยุโรป

 ภาพรวม 
thumb|left|ด้านหน้าสนาม เป็นจอภาพ LED ที่ใหญ่ที่สุดในโลก
อัคบาร์สอะเรนา เป็นสนามในพิธีเปิดและปิดของกีฬามหาวิทยาลัยโลกฤดูร้อน 2013, กีฬาทางน้ำชิงแชมป์โลก 2015 และฟีฟ่าคอนเฟเดอเรชันส์คัพ 2017 และจะใช้จัดแข่งขันฟุตบอลโลก 2018 สนามมีความจุประมาณ 45,379 ที่นั่ง สร้างขึ้นเพื่อแทนที่สนามกีฬากลางคาซัน

สถาปัตยกรรมออกแบบโดยปอปปูลัส นักออกแบบหลัก ดามอน ลาเวลเล กล่าวว่า สนามแห่งนี้มีการสะท้อนถึงสถานที่และวัฒนธรรมท้องถิ่นได้เป็นอย่างดี

 การแข่งขัน 
 ฟีฟ่าคอนเฟเดอเรชันส์คัพ 2017 
วันที่เวลาทีมแรกผลทีมที่สองรอบผู้ชม18 มิถุนายน ค.ศ. 201718:00    2–2   กลุ่ม เอ 34,37222 มิถุนายน ค.ศ. 201721:00    1–1   กลุ่ม บี 38,22224 มิถุนายน ค.ศ. 201718:00    2–1   กลุ่ม เอ 41,58528 มิถุนายน ค.ศ. 201721:00    0–0 (0–3 ลูกโทษ)   รอบรองชนะเลิศ 40,855

 ฟุตบอลโลก 2018 
วันที่เวลาทีมแรกผลทีมที่สองรอบผู้ชม16 มิถุนายน ค.ศ. 201813:00    2–1   กลุ่ม ซี41,27920 มิถุนายน ค.ศ. 201821:00    0–1   กลุ่ม บี42,71824 มิถุนายน ค.ศ. 201821:00    0–3   กลุ่ม เอช42,87327 มิถุนายน ค.ศ. 201817:00    2–0   กลุ่ม เอฟ41,83530 มิถุนายน ค.ศ. 201817:00     4–3   รอบ 16 ทีมสุดท้าย42,8736 กรกฎาคม ค.ศ. 201821:00    1–2   รอบก่อนรองชนะเลิศ42,873

 ระเบียงภาพ
# โทษประหารชีวิตในสหราชอาณาจักร
โทษประหารชีวิตในสหราชอาณาจักร มีการใช้งานมาตั้งแต่สมัยโบราณจนถึงครึ่งหลังของคริสต์ศตวรรษที่ 20 การประหารชีวิตครั้งสุดท้ายในสหราชอาณาจักรดำเนินการโดยวิธีแขวนคอและเกิดขึ้นใน ค.ศ. 1964 ก่อนที่โทษประหารชีวิตสำหรับความผิดฐานฆ่าคนจะถูกยกเลิกไป (ใน ค.ศ. 1965 สำหรับบริเตนใหญ่ และใน ค.ศ. 1973 สำหรับไอร์แลนด์เหนือ) แต่แม้ไม่มีการใช้งานอีก โทษประหารชีวิตยังคงเป็นโทษที่กฎหมายกำหนดไว้สำหรับความผิดบางฐาน เช่น กบฏ จนกระทั่งมีการยกเลิกโดยสิ้นเชิงใน ค.ศ. 1998 ต่อมาใน ค.ศ. 2004 พิธีสารฉบับที่ 13 สำหรับอนุสัญญายุโรปว่าด้วยสิทธิมนุษยชน (13th Protocol to the European Convention on Human Rights) เริ่มมีผลผูกพันสหราชอาณาจักร ทำให้สหราชอาณาจักรไม่อาจรื้อฟื้นโทษประหารชีวิตขึ้นมาได้อีก จนกว่าจะพ้นจากความเป็นภาคีแห่งอนุสัญญาดังกล่าว
# อิ้นหลี่
กั๋วจวิ้นหวัง (, 24 มีนาคม 1697 – 21 มีนาคม 1738) พระนามเดิมเมื่อแรกประสูติคือ อิ้นหลี่ พระราชโอรสองค์ที่ 17 ของ จักรพรรดิคังซี ที่ประสูติจาก พระอัครชายาฉุนอี้ฉิน สกุลเฉินอีกทั้งยังเป็นพระราชอนุชาต่างพระมารดาของ จักรพรรดิยงเจิ้ง เมื่อจักรพรรดิยงเจิ้งขึ้นสืบราชบัลลังก์ต่อจากจักรพรรดิคังซีพระราชบิดาพระองค์ได้ให้พระเชษฐาและพระอนุชาเปลี่ยนพระนามองค์ชายอิ้นหลี่จึงเปลี่ยนพระนามเป็น ยฺหวิ่นหลี่

 พระประวัติ 
องค์ชายอิ้นหลี่ประสูติเมื่อวันที่ 24 มีนาคม ค.ศ. 1697 ในราชสกุล อ้ายซินเจว๋หลัว เป็นพระราชโอรสองค์ที่ 17 ของ จักรพรรดิคังซี ส่วนพระมารดาของพระองค์คือ พระอัครชายาฉุนอี้ฉิน จากสกุลเฉิน

ใน ค.ศ. 1722 พระเชษฐาองค์ที่ 4 ของพระองค์, อิ้นเจิ้น ได้ขึ้นสืบราชบัลลังก์ภายหลังการสวรรคตของพระราชบิดาตามประวัติศาสตร์รู้จักกันในพระนาม จักรพรรดิยงเจิ้ง องค์ชายอิ้นหลี่จึงต้องเปลี่ยนพระนามเป็น องค์ชายยฺหวินหลี่ เพราะคำว่า "อิ้น" ใน อิ้นหลี่ ไปพ้องกับคำว่า อิ้น ในพระนามเดิมของจักรพรรดิยงเจิ้งคือ "อิ้นเจิ้น" ในเดือนเมษายนปีเดียวกันองค์ชายยฺหวินหลี่ได้รับพระราชทานพระอิสริยยศเป็น กั๋วจวิ้นหวังขั้น 2 

ในเดือนกุมภาพันธ์ ค.ศ. 1728 องค์ชายยฺหวินหลี่ได้รับการเลื่อนพระอิสริยยศเป็น กั๋วจวิ้นหวังขั้น 1 หลังจากนั้นจึงได้เข้ารับราชการใน กรมความลับทหาร พร้อมกับได้รับภารกิจสำคัญคือการคุ้มครอง ดาไล ลามะ องค์ที่ 7 กลับไปยังทิเบตทำให้พระองค์ได้อุปถัมภ์และศึกษา ศาสนาพุทธแบบทิเบต

เมื่อจักรพรรดิยงเจิ้งประชวรหนักใกล้สวรรคตองค์ชายยฺหวินหลี่ได้ตอบรับและสนับสนุนองค์รัชทายาทให้ขึ้นสืบราชบัลลังก์, องค์ชายหงลี่ จักรพรรดิยงเจิ้งเสด็จสวรรคตใน ค.ศ. 1735 และสืบราชบัลลังก์โดยองค์ชายหงลี่ซึ่งในประวัติศาสตร์รู้จักในพระนาม จักรพรรดิเฉียนหลง

 ละครโทรทัศน์ 
ที่ช่องทีวีบี ในเรื่องจอมจักรพรรดิเฉียนหลง มีอิ้นหลี่ในเรื่อง คนนำแสดงนั่นก็คือ เซี่ย เสียน ในเนื้อเรื่องเทียบเป็นอา ขององค์ชายหงลี่ ตรงตามประวัติศาสตร์ แต่ในเนื้อเรื่องพระองค์ทรงต่อต้านเฉียนหลงแบบลับๆ สุดท้ายก่อกบฏกับองค์ชายหงจาน (ในเรื่องรับบทเป็นบุตรของกั๋วจวิ้นหวัง) แต่องค์ชายหงจานและหน่วยปืนไฟของพระองค์เป็นสายสืบจากในวัง สุดท้ายกั๋วจวิ้นหวังฆ่าตัวตายเพราะชิงบัลลังก์ไม่สำเร็จ